CELEX: 62018TN0093
Language: sl
Date: 2018-02-19 00:00:00
Title: Zadeva T-93/18: Tožba, vložena 19. februarja 2018 – International Skating Union/Komisija

23.4.2018   
            
            
               SL
            
            
               Uradni list Evropske unije
            
            
               C 142/55
            
         Tožba, vložena 19. februarja 2018 – International Skating Union/Komisija
   (Zadeva T-93/18)
   (2018/C 142/72)
   Jezik postopka: angleščina
   
      Stranki
   
   
      Tožeča stranka: International Skating Union (Lozana, Švica) (zastopnik: J.-F. Bellis, odvetnik)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               razglasi ničnost Sklepa Komisije z dne 8. decembra 2017 v zadevi AT.40208 – International Skating Union’s Eligibility rules (Pravila Mednarodne drsalne zveze o pripustitvi), in
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja osem razlogov.
   
               1.
            
            
               Prvi tožbeni razlog: obrazložitev, na kateri temelji izpodbijani sklep, je protislovna.
            
         
               2.
            
            
               Drugi tožbeni razlog: pravila tožeče stranke o pripustitvi nimajo za cilj omejevanja konkurence.
            
         
               3.
            
            
               Tretji tožbeni razlog: pravila tožeče stranke o pripustitvi nimajo za učinek omejevanja konkurence.
            
         
               4.
            
            
               Četrti tožbeni razlog: odločitev tožeče stranke o neodobritvi dogodka Dubai Icederby 2014 ne spada v področje uporabe člena 101 PDEU, ker se je s to odločitvijo uresničeval legitimen cilj v skladu z etičnim kodeksom tožeče stranke, ki prepoveduje vse oblike podpiranja stav.
            
         
               5.
            
            
               Peti tožbeni razlog: odločitev tožeče stranke o neodobritvi dogodka Dubai Icederby 2014 nikakor ne spada v ozemeljsko področje uporabe člena 101 PDEU.
            
         
               6.
            
            
               Šesti tožbeni razlog: trditev, da pravila Mednarodnega športnega razsodišča podkrepljujejo obstoj domnevnih omejitev konkurence, nima podlage.
            
         
               7.
            
            
               Sedmi tožbeni razlog: Komisija je prekoračila pooblastila, ker je tožeči stranki naložila ukrepe, ki nimajo nobene zveze z ugotovitvijo kršitve.
            
         
               8.
            
            
               Osmi tožbeni razlog: naložitev periodične denarne kazni je brez kakršnekoli veljavne pravne podlage.